CYROGRAPH. Ego Odo dux Burgundie. Notum facio presentibus et futuris quod cum dedissim fratribus militie Templi post decessum meum villam que dicitur Aseium quam requisieram et emeram cum manerio meo eiusdem ville ne processu temporis super aliquibus usagiis posset discordia exoriri inter eosdem fratres militie Templi et fratres domus Quinciaci qui prope villam ipsam habebant quasdam grangias. Ego inquisita diligenter veritate notum facio universis quod neutri predictorum super reliquos neque in bosco neque in plano neque in pasturis neque omnino in alia aliqua re habebant aliquod usagium nisi de alterius voluntate et gratie. Et ut ratum et stabile perseveret presentem cartam sigilli nostri munimine roboravi. Actum apud Aseium anno Domini Mo CCo octavo prima die iunii.